stanford-oval/wikipedia huggingface dataset:
กรอปึวนึตสกึย

| กรอปึวนึตสกึย |
| --- | --- |
นคร

   ธง ตราอาร์ม
สมญา: ปารีสน้อย (ใช้ในบริบททางประวัติศาสตร์)
คำขวัญ: "ด้วยสันติภาพและความดี"
กรอปึวนึตสกึยที่ตั้งนครกรอปึวนึตสกึยในประเทศยูเครน
พิกัด: 48°30′0″N 32°16′0″E﻿ / ﻿48.50000°N 32.26667°E﻿ / 48.50000; 32.26667
ประเทศ:  ยูเครน
แคว้น: กีรอวอฮรัด
เขต: กรอปึวนึตสกึย
ก่อตั้ง: ค.ศ. 1754
สิทธิ์ของนคร: ค.ศ. 1765, 1782
การปกครอง
 • นายกเทศมนตรี: อันดรีย์ รัยกอวึช (ปรอปอซึตซียา)
พื้นที่
 • นคร: 103 ตร.กม. (40 ตร.ไมล์)
ความสูง: 124 เมตร (407 ฟุต)
ประชากร (ค.ศ. 2021)
 • นคร: 222,695 คน
 • ความหนาแน่น: 2,200 คน/ตร.กม. (5,600 คน/ตร.ไมล์)
 • รวมปริมณฑล: 233,820 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 25000–490
รหัสพื้นที่: +380 522
เว็บไซต์: kr-rada.gov.ua
กรอปึวนึตสกึย (ยูเครน: Кропивни́цький, ออกเสียง: [kropɪu̯ˈnɪtsʲkɪj] ( ฟังเสียง)) ระหว่าง ค.ศ. 1939–2016 มีชื่อว่า กีรอวอฮรัด (ยูเครน: Кіровогра́д) หรือ คีโรโวกรัด (รัสเซีย: Кировогра́д) เป็นนครในภาคกลางของประเทศยูเครนและเป็นศูนย์กลางการบริหารของแคว้นกีรอวอฮรัด ตั้งอยู่ริมฝั่งแม่น้ำอินฮุล มีประชากรประมาณ 222,695 คน (ประมาณการ ค.ศ. 2021)
ในช่วงแรกนครนี้พัฒนาขึ้นมาจากฐานที่มั่นของทหาร และต่อมาได้กลายเป็นศูนย์กลางทางการค้าสำคัญในคริสต์ศตวรรษที่ 19 และกลายเป็นศูนย์กลางทางวัฒนธรรมด้วยจากการก่อตั้งบริษัทโรงละครแห่งแรกของภาคกลางหรือภาคตะวันออกของยูเครนใน ค.ศ. 1882 ในสมัยโซเวียต นครนี้ดำเนินกิจกรรมทางเศรษฐกิจโดยเน้นอุตสาหกรรมการเกษตรและอุตสาหกรรมเบา
เมื่อวันที่ 14 กรกฎาคม ค.ศ. 2016 กีรอวอฮรัดเปลี่ยนชื่อเป็นกรอปึวนึตสกึยเพื่อเป็นเกียรติแก่มาร์กอ กรอปึวนึตสกึย (ค.ศ. 1840–1910) นักเขียนบทละครและนักแสดงละครเวทีซึ่งมีบ้านเกิดอยู่ใกล้กับนครนี้
กตาสราชมนเทียร

| กตาสราชมนเทียร |
| --- | --- |
کٹاس راج مندر कटासराज
มนเทียรรอบสระน้ำ
ศาสนา
ศาสนา: ศาสนาฮินดู
เขต: อำเภอจักวัล
เทพ: พระศิวะ
ที่ตั้ง
ที่ตั้ง: Choa Saidanshah
รัฐ: แคว้นปัญจาบ
ประเทศ: ประเทศปากีสถาน
ที่ตั้งในแคว้นปัญจาบแสดงแผนที่แคว้นปัญจาบกตาสราชมนเทียร (ประเทศปากีสถาน)แสดงแผนที่ประเทศปากีสถาน
พิกัดภูมิศาสตร์: 32°43′26.4″N 72°57′05.9″E﻿ / ﻿32.724000°N 72.951639°E﻿ / 32.724000; 72.951639
สถาปัตยกรรม
เสร็จสมบูรณ์: นับตั้งแต่ศตวรรษที่ 7
วัด: 12 (เดิมมี 7)
ศรีกตาสราชมนเทียร (ปัญจาบ, อูรดู: شری کٹاس راج مندر; สันสกฤต: कटासराज; Shri Katas Raj Temples) หรือ กีลากตาส (قلعہ کٹاس; Qila Katas) เป็นหมู่โบสถ์พราหมณ์ หมู่มนเทียรนี้ล้อมรอบสระน้ำชื่อ กตาส ซึ่งชาวฮินดูเชื่อกันว่าศักดิ์สิทธิ์ หมู่มนเทียรตั้งอยู่ในที่ราบสูงโปโตหรในแคว้นปัญจาบ ประเทศปากีสถาน
ในปุราณะระบุว่าสระน้ำกตาสเกิดขึ้นจากน้ำตาของพระศิวะ ระหว่างทรงเดินทางมายังโลกด้วยความโศกหลังจากเสียพระแม่สตีไป
แห่ลงข้อมูลอื่น

Pakistan renovates Katasraj Temples
Picture tour of Katasraj Temples
The Temples of Katas Raj in Pictures
กลัดโน

| กลัดโน |
| --- | --- |
นครโดยกฎหมาย
ศาลาว่าการนครและกลุ่มประติมากรรมพระแม่มารีย์
   ธง ตราอาร์ม
กลัดโนที่ตั้งนครกลัดโนในประเทศเช็กเกีย
พิกัด:  50°8′35″N 14°6′19″E﻿ / ﻿50.14306°N 14.10528°E﻿ / 50.14306; 14.10528
ประเทศ:  เช็กเกีย
แคว้น: เซนทรัลโบฮีเมีย
อำเภอ: กลัดโน
กล่าวถึงครั้งแรก: ค.ศ. 1318
การปกครอง
 • นายกเทศมนตรี: มิลัน โวล์ฟ (โวลบาโปรกลัดโน)
พื้นที่
 • ทั้งหมด: 36.97 ตร.กม. (14.27 ตร.ไมล์)
ความสูง: 381 เมตร (1,250 ฟุต)
ประชากร (1 มกราคม ค.ศ. 2024)
 • ทั้งหมด: 69,078 คน
 • ความหนาแน่น: 1,900 คน/ตร.กม. (4,800 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 272 01, 272 03, 272 04
เว็บไซต์: www.mestokladno.cz
กลัดโน (เช็ก: Kladno) หรือ คลาเดิน (เยอรมัน: Kladen) เป็นนครในแคว้นเซนทรัลโบฮีเมียของประเทศเช็กเกีย ตั้งอยู่ห่างจากกรุงปรากไปทางทิศตะวันตกเฉียงเหนือ 25 กิโลเมตร เป็นเมืองที่ใหญ่ที่สุดในแคว้นและรวมประชากรในพื้นที่ใกล้เคียงแล้วมีประชากรมากกว่า 110,000 คน (เมืองกลัดโนมีประชากรราว 70,000 คน) นครนี้เป็นส่วนหนึ่งของเขตมหานครปราก
กมัณฑลุ

| 0 | 1 | 2 |
| --- | --- | --- |

กมัณฑลุภาชนะของนักบวช
กมัณฑลุ (สันสกฤต: कमण्डलु; อังกฤษ: Kamandalu) อ่านว่า กะ-มัน-ทะ-ลุ เป็นภาชนะที่ทำด้วยไม้หรือดิน ใช้สำหรับใส่น้ำของนักบวช ฤๅษี โยคีผู้บำเพ็ญเพียรและทำสมาธิ กมัณฑลุในประติมานวิทยาศาสนาฮินดู เป็นเทพอาวุธของเทพเจ้าและเทวสตรีที่ทรงเป็นนักพรตหรือดาบส เช่น พระพรหม พระศิวะ พระปารวตี พระพิฆเนศ พระสุรัสวดี พระแม่คงคา พระพฤหัสบดี พระศุกร์เป็นต้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กมัณฑลุ
โดฮาทาวเวอร์

| โดฮาทาวเวอร์ |
| --- | --- |
برج الدوحة
ทิวนครย่านเวสต์เบย์ เห็นโดฮาทาวเวอร์ (ขวาสุดของแถวตึกระฟ้า) ในปี 2010
th
ข้อมูลทั่วไป
สถานะ: สร้างเวร็จ
ประเภท: สำนักงานพาณิชย์
ที่ตั้ง: ถนนคอร์นิช เวสต์เบย์  โดฮา ประเทศกาตาร์
พิกัด: 25°19′3.10″N 51°31′41.93″E﻿ / ﻿25.3175278°N 51.5283139°E﻿ / 25.3175278; 51.5283139
เริ่มสร้าง: 2005
แล้วเสร็จ: 2012
ค่าก่อสร้าง: 455 ล้านริยัล US$125 ล้าน)
เจ้าของ: เชก ซาอุด บิน มุฮัมเมด อัลตานี
ความสูง
ตัวอาคาร: 238 m (780.8 ft)
ข้อมูลทางเทคนิค
วัสดุ: คอนกรีต / เหล็กกล้า
จำนวนชั้น: 46 3 ใต้ดิน
พื้นที่แต่ละชั้น: 110,000 m2 (1,184,000 sq ft)
ลิฟต์: 23 ตัว
การออกแบบและการก่อสร้าง
สถาปนิก: ฌอง นูแวล
บริษัทออกแบบ: คอนศัลติงเอนยิเนียริงกรุ๊ป
วิศวกรโครงสร้าง: แทเรลกรุ๊ป (Terrell Group)
ผู้รับเหมาก่อสร้าง: องค์การวิศวกรรมก่อสร้างรัฐจีน
เว็บไซต์
burjdoha.qa
โดฮาทาวเวอร์ (อังกฤษ: Doha Tower) หรือ บุรจญ์โดฮา (อาหรับ: برج الدوحة; Burj Doha) และชื่อเดิม บุรจญ์กาตาร์ (Burj Qatar) และ อาคารสูงสำนักงานโดฮา (Doha High Rise Office Building) เป็นตึกสูงในย่านเวสต์เบย์ นครโดฮา ประเทศกาตาร์ ในเดือนตุลาคม 2012 อาคารได้รับรางวัลตึกระฟ้าซีทีบูยูเอชสำหรับ "ตึกสูงที่ดีที่สุดในโลก" (Best Tall Building Worldwide) จาก CTBUH อาคารใช้งานเป็นสำนักงาน สร้างขึ้นด้วยงบประมาณ 125 ล้านดอลล่าร์สหรัฐ เป็นผลงานออกแบบโดย ฌอง นูแวล ชาวฝรั่งเศส และมีความสูง 238 เมตร (781 ฟุต), 46 ชั้น
ในปี 2004 โครงการริเริ่มขึ้นครั้งแรกภายใต้ชื่อ อาคารสูงสำนักงานโดฮา (Doha High Rise Office Building) และเมื่อสร้างแล้วเสร็จในปี 2012 ได้แบรนด์ตนเองเป็น บุรจญ์โดฮา (Burj Doha) โดยเจ้าของอาคาร เชกซาอุด บิน มุฮัมมัด อัลตานี
สาธารณชนชี้ว่าอาคารมีรูป "เหมือนองคชาต" ซึ่งสื่อโดยอ้อมผ่านการที่นูแวลเรียกว่าเป็น "ความสามารถในการสืบพันธุ์ของชาย ที่ปรากฏออกมาอย่างเต็มเปี่ยม" ("fully assumed virility")
อาคารออกแบบโดยสถาปนิก ฌอง นูแวล ชาวฝรั่งเศส และมีความสูง 46 ชั้นเหนือพื้นดิน, 3 ชั้นใต้ดิน และมีพื้นที่สุทธิราว 110,000 ม2 อาคารไม่มีแก่นกลาง ทำให้มีพื้นที่ใช้สอยเพิ่มขึ้น การออกแบบของอาคารมีความแตกต่างจากอาคารอื่น โดยเป็นตึกระฟ้าแรกที่ใช้เสาภายในเป็นคอนกรีตเสริมแรง ไขว้กันในทางไดอากริด (internal reinforced concrete diagrid columns) เป็นรูปตัวเอ๊กซ์ (X) ที่เชื่อมต่อกับฟาซาดทรงกระบอกภายนอก การออกแบบนี้สื่อถึงวัฒนธรรมท้องถิ่น โดยเชื่อมต่อการออกแบบสมัยใหม่กับอิสลามโบราณ (มัชราบิยา)
อาคารนี้เป็นของเชก ซาอุด บิน มูฮัมเม็ด อัลตานี และบริหารโดยเครือฮามัด บิน ซาอุด (Hamad Bin Saoud Group) ปัจจุบันสูงเป็นอันดับหกของประเทศ
ลักษณะ

อาคารมีคสามสูง 238 เมตร (781 ฟุต), 46 ชั้น แก่นกลางเพื่อการบริการ (service core) นั้นอยู่เฉียงออกจากตรงกลางพอดีไปเล็กน้อยเพื่อเพิ่มพื้นที่ใช้สอยสูงสุด
รูปทรงกระบอกนี้คล้ายคลึงกับอาคารสำนักงานของนูแวล ตอร์เรกลอรีเยส ในบาร์เซโลนา ซึ่งเป็นแรงบันดาลใจเชิงแนวคิดของอาคารโดฮาทาวเวอร์ ส่วนที่ต่างออกมาของอาคารนี้คือฟาซาดซึ่งออกแบบให้เข้ากับสภาพของท้องถิ่น โดยออกแบบให้มีบรีสโซเลย์ "สร้างจากลวดลายหลายชั้นซ้อนกัน ชวนให้นึกถึงบานหน้าต่างแบบอิสลามที่ใช้กันแดดให้กับอาคาร"
รางวัล

ซีทีบียูเอช (Council on Tall Buildings and Urban Habitat) ขึ้นชื่อให้อาคารนี้เป็นตึกสูงที่ดีที่สุดในตะวันออกกลางและแอฟริกาเหนือในปี 2012 it และชื่นชมการนำเอา "ลวดลายอิสลามโบราณ" มาใช้ในการออกแบบ
ในงานรางวัลสถาปนิกตะวันออกกลาง (Middle East Architect Awards) ประจำปี 2012 อาคารได้รับรางวัล "โครงการแห่งปีโดยภาพรวม" ("Overall Project of the Year") และในโอกาสเดียวกันนี้ นูแวลยังได้รับแบบจำลองย่อส่วนของอาคาร ที่ทำมาเป็นพิเศษแก่เขา
แหล่งข้อมูลอื่น

Hamad bin Saqud Trading & Contracting Company (2013). "Doha Tower". hbs.com.qa. คลังข้อมูลเก่าเก็บจากแหล่งเดิมเมื่อ 2013-03-04. สืบค้นเมื่อ 28 July 2013.
โดฮาทาวเวอร์ ที่ฐานข้อมูลโครงสร้าง (Structurae)
"Emporis building ID 222973". Emporis. คลังข้อมูลเก่าเก็บจากแหล่งเดิมเมื่อ April 22, 2016.
กองทัพผู้ก่อการกำเริบยูเครน

| กองทัพกบฎยูเครน Українська повстанська армія |
| --- | --- |
มีส่วนร่วมในสงครามโลกครั้งที่สอง
Battle flag of the UPA
ปฏิบัติการ: 14 ตุลาคม ค.ศ. 1942 – 1949 (active) 1949–1956 (localized)
แนวคิด: Ukrainian nationalism
ผู้นำ: Vasyl Ivakhiv Dmytro Klyachkivsky Roman Shukhevych Vasyl Kuk
พื้นที่ปฏิบัติการ: Volhynia Polesia Halychyna Podilia Carpathia
กำลังพล: 20,000–200,000 (โดยประมาณ)
ส่วนหนึ่งของ: Organization of Ukrainian Nationalists
ปรปักษ์:  สหภาพโซเวียต (กองทัพแดง, NKGB, NKVD, พลพรรคโซเวียต),   รัฐใต้ดินโปแลนด์ (Armia Krajowa),    นาซีเยอรมนี,  สาธารณรัฐประชาชนโปแลนด์ (กองทัพประชาชน)  เชโกสโลวาเกีย (กองทัพเชโกสโลวาเกีย)
กองทัพกบฎยูเครน (ยูเครน: Украї́нська повста́нська а́рмія, УПА) เป็นกองกำลังกึ่งทหารชาตินิยมยูเครนและต่อมากลายเป็นกองทัพพลพรรคที่ได้เข้าร่วมในหนึ่งของการสู้รบแบบกองโจรในช่วงสงครามโลกครั้งที่สองซึ่งได้ต่อกรกับนาซีเยอรมนี คอมมิวนิสต์ (สหภาพโซเวียต, เชโกสโลวาเกีย) และรัฐใต้ดินโปแลนด์ กองทัพกบฏได้เกิดขึ้นจากการก่อตั้งกองกำลังรบที่แยกต่างหากขององค์กรชาตินิยมยูเครน-ฝ่ายบันเดรา (the OUN-B) กองกำลังรบอื่น ๆ ที่มีความรักชาติ ผู้แปรพัตร์บางส่วนของตำรวจกองหนุนยูเครน (Ukrainian Auxiliary Police) การรวมตัวของประชากรท้องถิ่นและอื่น ๆ ความเป็นผู้นำทางการเมืองของกองทัพเป็นขององค์กรชาตินิยมยูเครน-บันเดรา เป็นพวกกระทำความผิดตั้งแต่แรกของการสังหารหมู่ชาวโปลในโวลฮีเนีย และตะวันออกของกาลิเซีย
วันที่ก่อตั้งอย่างเป็นทางการคือวันที่ 14 ตุลาคม ค.ศ. 1942 งานเลี้ยงของวันการร้องขอความกรุณาต่อมารดาพระเจ้า (Intercession of the Theotokos) กองทัพปฏิวัติประชาชนชาวยูเครนในช่วงตั้งแต่เดือนธันวาคม ค.ศ. 1941 จนถึงเดือนกรกฎาคม ค.ศ. 1943 มีชื่อเดียวกัน (กองทัพกบฎยูเครน หรือ UPA)
แมริแอนา อิสแคนเดอร์

ผู้ประกอบการเพื่อสังคมและนักกฎหมายชาวอเมริกันที่เกิดในประเทศอียิปต์ (เกิด ค.ศ. 1975)
| แมริแอนา อิสแคนเดอร์ |
| --- | --- |
(ماريانا إسكندر)
อิสแคนเดอร์ใน ค.ศ. 2017
เกิด:  (1975-09-01) 1 กันยายน ค.ศ. 1975 (49 ปี) ไคโร ประเทศอียิปต์
การศึกษา: มหาวิทยาลัยไรซ์ (ศศ.บ.) วิทยาลัยทรินิตี (ออกซฟอร์ด) (วท.ม.) มหาวิทยาลัยเยล (เจดี)
อาชีพ: ผู้ประกอบการเพื่อสังคม นักกฎหมาย
รางวัล: ทุนการศึกษาโรดส์ (ค.ศ. 1996) รางวัลสโกล (ค.ศ. 2019)


ประธานเจ้าหน้าที่บริหารมูลนิธิวิกิมีเดีย
อยู่ในวาระ
เริ่มดำรงตำแหน่ง  5 มกราคม ค.ศ. 2022
ก่อนหน้า: แคทเธอรีน มาเฮอร์
 

 
   เสียงของแมริแอนา อิสแคนเดอร์  บันทึกเมื่อเดือนตุลาคม ค.ศ. 2021 
เว็บไซต์: หน้าวิกิมีเดีย
แมริแอนา อิสแคนเดอร์ (/ˌmæriˈænə ɪˈskændər/ MARR-ee-AN-ə-_; อาหรับ: ماريانا إسكندر; 1 กันยายน ค.ศ. 1975 – ) เป็นผู้ประกอบการเพื่อสังคมและนักกฎหมายชาวอเมริกันที่เกิดในประเทศอียิปต์ ใน ค.ศ. 2022 เธอได้เป็นประธานเจ้าหน้าที่บริหาร (CEO) ของมูลนิธิวิกิมีเดียต่อจากแคทเธอรีน มาเฮอร์ โดยก่อนเข้ารับตำแหน่งดังกล่าว อิสแคนเดอร์เคยเป็นประธานเจ้าหน้าที่บริหารขององค์กรฮารัมบียูธเอมพลอยเมนต์เอกเซเลอเรเตอร์ ตลอดจนอดีตกรรมการผู้อำนวยการฝ่ายปฏิบัติการของสมาคมวางแผนครอบครัวแห่งอเมริกาในนิวยอร์ก
ชีวิตในวัยเด็กและการศึกษา

แมริแอนา อิสแคนเดอร์ เกิดที่ไคโร ประเทศอียิปต์ ซึ่งเธออาศัยอยู่ก่อนจะย้ายไปสหรัฐพร้อมครอบครัวเมื่ออายุสี่ขวบ โดยครอบครัวของเธอตั้งรกรากอยู่ในราวด์ร็อก รัฐเท็กซัส อิสแคนเดอร์สำเร็จการศึกษาที่มหาวิทยาลัยไรซ์ด้วยทุนการศึกษาแฮร์รี เอส. ทรูแมน โดยสำเร็จการศึกษาศิลปศาสตรบัณฑิต เกียรตินิยมอันดับสอง สาขาสังคมวิทยาใน ค.ศ. 1997
จากนั้นใน ค.ศ. 1999 อิสแคนเดอร์สำเร็จการศึกษาวิทยาศาสตรมหาบัณฑิตจากวิทยาลัยทรินิตี (ออกซฟอร์ด) ในฐานะผู้ได้รับทุนการศึกษาโรดส์ ซึ่งเธอได้ก่อตั้งสมาคมสตรีโรดส์ หลังจากนั้น เธอได้ลงทะเบียนเรียนที่โรงเรียนกฎหมายแห่งมหาวิทยาลัยเยล โดยสำเร็จการศึกษาจูริสดอกเตอร์ใน ค.ศ. 2003
อาชีพ

หลังจากสำเร็จการศึกษาจากออกซฟอร์ด อิสแคนเดอร์เริ่มต้นอาชีพของเธอในฐานะผู้ร่วมงานที่บริษัทแมกคินซีย์แอนด์คัมพานี และหลังจากสำเร็จการศึกษาจากโรงเรียนกฎหมายแห่งมหาวิทยาลัยเยล อิสแคนเดอร์เป็นเสมียนให้แก่ไดแอน พี. วูด ที่ศาลอุทธรณ์สหรัฐที่เจ็ดในชิคาโก รัฐอิลลินอย จากนั้น เธอก็ทำหน้าที่เป็นที่ปรึกษาเดวิด ลีบรอน อธิการบดีมหาวิทยาลัยไรซ์ และหลังจากนั้นสองปี อิสแคนเดอร์ก็ออกจากงานที่มหาวิทยาลัยไรซ์เพื่อรับหน้าที่กรรมการผู้อำนวยการฝ่ายปฏิบัติการของสมาคมวางแผนครอบครัวแห่งอเมริกาในนิวยอร์ก นอกจากนี้ เธอยังทำงานเป็นที่ปรึกษาด้านกลยุทธ์ให้แก่บริษัทดับเบิลยู. แอล. กอร์แอนด์อะโซซีเอตส์ รวมถึงเป็นเสมียนกฎหมายที่สำนักงานกฎหมายคราเวธ, สเวน แอนด์มัวร์ ในนิวยอร์ก และสำนักงานกฎหมายวินสันแอนด์เอลคินส์ในฮิวสตัน
หลังจากทำงานที่สมาคมวางแผนครอบครัว อิสแคนเดอร์ก็กลายเป็นกรรมการผู้อำนวยการฝ่ายปฏิบัติการขององค์กรฮารัมบียูธเอมพลอยเมนต์เอกเซเลอเรเตอร์ที่ประเทศแอฟริกาใต้ใน ค.ศ. 2012 ก่อนที่จะมาเป็นประธานเจ้าหน้าที่บริหาร (CEO) ใน ค.ศ. 2013 ซึ่งองค์กรฮารัมบีมุ่งเน้นไปที่การเชื่อมโยงนายจ้างกับคนทำงานครั้งแรกเพื่อลดการว่างงานของคนหนุ่มคนสาวและเพิ่มการรักษาพนักงานไว้ ครั้นใน ค.ศ. 2015 อิสแคนเดอร์ให้คำมั่นสัญญาในนครนิวยอร์กต่อโครงการคลินตันโกลบอลอินิชิเอทีฟว่าองค์กรฮารัมบีจะจัดหางานและประสบการณ์การทำงาน 50,000 ตำแหน่งให้แก่เยาวชนแอฟริกาใต้ ซึ่งภายใน ค.ศ. 2018 เธอสามารถร่วมส่วนกับบิล คลินตัน อดีตประธานาธิบดีสหรัฐ ในการเยือนโจฮันเนสเบิร์ก ซึ่งองค์กรฮารัมบีได้ทำเกินความมุ่งมั่นของเธอ โดยมอบโอกาสดังกล่าวมากกว่า 85,000 ตำแหน่ง
เมื่อพูดในคอนเชียสคัมพานีส์อะวอดส์ 2019 ที่โจฮันเนสเบิร์ก อิสแคนเดอร์อธิบายว่าเธอต้องการให้ "ธุรกิจเข้าใจว่าการจ้างคนหนุ่มสาวในงานแรกของพวกเขาไม่ใช่การออกกำลังกายเพื่อการกุศล แต่เป็นความสามารถ [...] เราปฏิบัติต่อคนหนุ่มสาวเหมือนลูกค้า และไม่เหมือนผู้รับผลประโยชน์" ด้วยการสร้างกลุ่มคนงานขนาดใหญ่ที่สามารถนำร่องได้อย่างแท้จริงและพิสูจน์ว่าคนหนุ่มคนสาวสามารถทำงานได้อย่างประสบความสำเร็จโดยใช้วิธีนี้ องค์กรฮารัมบีจึงสามารถขยายความพยายามและประสิทธิผลของพวกเขา โดยในช่วงเวลาที่เธอดำรงตำแหน่งประธานเจ้าหน้าที่บริหาร องค์กรไม่แสวงผลกำไรแห่งนี้ได้เชื่อมโยงคนงานรุ่นใหม่จำนวน 100,000 คนพร้อมโอกาสในการทำงานร่วมกับธุรกิจ 500 แห่งเมื่อเดือนมิถุนายน ค.ศ. 2019
กระทั่งเมื่อวันที่ 14 กันยายน ค.ศ. 2021 อิสแคนเดอร์ได้รับเลือกให้เป็นประธานเจ้าหน้าที่บริหารของมูลนิธิวิกิมีเดีย โดยเข้ารับตำแหน่งเมื่อวันที่ 5 มกราคม ค.ศ. 2022 เธอระบุในการให้สัมภาษณ์ว่าลำดับความสำคัญของเธอหลังจากรับบทบาทคือการทำให้นักเขียนอาสาสมัครและผู้แก้ไขของวิกิพีเดียมีความหลากหลาย กับส่งเสริมภารกิจของมูลนิธิวิกิมีเดียในการสนับสนุนการเข้าถึงข้อมูล ส่วนใน ค.ศ. 2023 อิสแคนเดอร์ได้รับเลือกให้เป็นคณะกรรมการจัดการของเยล
การยอมรับ

อิสแคนเดอร์เป็นผู้รับรางวัลและทุนสนับสนุนหลายรางวัล รวมถึงรางวัลสโกลสำหรับการประกอบการเพื่อสังคม ตลอดจนรางวัลศิษย์เก่าดีเด่นของโรงเรียนกฎหมายแห่งมหาวิทยาลัยเยล ส่วนใน ค.ศ. 2002 เธอได้รับรางวัลพอลแอนด์เดซี โซรอส เฟลโลชิปส์ฟอร์นิวอเมริกันส์ ซึ่งมอบให้แก่ผู้ย้ายถิ่นเข้าประเทศหรือลูกหลานของผู้ย้ายถิ่นเข้าประเทศ "ที่พร้อมจะสร้างคุณูปการสำคัญให้แก่สังคม, วัฒนธรรม หรือสาขาวิชาการของสหรัฐ" รวมถึงได้รับทุนการศึกษาโรดส์และทุนการศึกษาแฮร์รี เอส. ทรูแมน นอกจากนี้ เธอยังเป็นสมาชิกของเฮนรี เคราน์ เฟลโลส์ รุ่น ค.ศ. 2006 ที่สถาบันแอสเพน และของแอสเพนโกลบอลลีดเดอร์ชิปเน็ตเวิร์ก ส่วนองค์กรฮารัมบียูธเอมพลอยเมนต์เอกเซเลอเรเตอร์และความเป็นผู้นำขององค์กรนี้ได้รับการยอมรับด้วยรางวัลและเงินทุนจากองค์กรต่าง ๆ เช่น มูลนิธิสโกล และยูเอสเอด
แหล่งข้อมูลอื่น

Maryana Iskander's Commitment Announcement at the Clinton Global Initiative 2015 Annual Meeting
"Maryana Iskander". Wikimedia Foundation. สืบค้นเมื่อ 2024-06-01.
แมริแอนา อิสแคนเดอร์ ในการประชุมวิกิเมเนีย 2023
เศาะฮีฮ์ อัลบุคอรี

| --- | --- |

ผู้ประพันธ์: มุฮัมมัด อัลบุคอรี
ภาษา: อาหรับ
ชุด: กูตูบ อัส-ซิตตะฮ์
หัวเรื่อง: ฮะดีษ
ประเภท: ชุดสะสมฮะดีษ
วันที่พิมพ์: ศตวรรษที่ 9
เศาะฮีฮ์ อัลบุคอรี (อาหรับ: صحيح البخاري) มักรู้จักกันในชื่อ บุคอรี ชะรีฟ (อาหรับ: بخاري شريف) เป็นหนึ่งใน กูตูบ อัสซิตตะฮ์ (หกชุดสะสมฮะดีษที่สำคัญ) ของมุสลิมนิกายซุนนี ที่เก็บข้อมูลโดยมุฮัมมัด อัล-บุคอรี โดยรวบรวมเป็นเล่มในปีค.ศ.846 / ฮ.ศ.232 และเป็นหนึ่งในสองเล่มที่น่าเชื่อถือที่สุดในมุมมองของชาวซุนนี โดยอีกเล่มหนึ่งมีชื่อว่า เศาะฮีฮ์ มุสลิม.
ชื่อจริง

รายงานจากอิบน์ อัศเศาะลาฮ์ หนังสือนี้มีชื่อว่า: อัลญามิอ์ อัลมุสนัด อัสเศาะฮีฮ์ อัลมุคตาซัร มิน อุมูรี รอซูลิ-อิลาฮี วา ซุนานีฮี วา อัยยามีฮี (الجامع المسند الصحيح  المختصر من عموري رسولله و سننه و أيامه; บทสรุปจากชุดสะสมของฮะดีษแท้ที่เชื่อมต่อกับเรื่องที่เกี่ยวข้องกับศาสดา, การกระทำ และช่วงเวลาของเขา)อิบน์ ฮาญัร อัล-อัสกอลานีกล่าวในแบบเดียวกัน แต่เปลี่ยนคำว่า อุมูร (เรื่อง) เป็น ฮะดีษ.
ภาพรวม

ในช่วงสมัยรัฐเคาะลีฟะฮ์อับบาซียะฮ์ อัล-บุคอรี เริ่มเก็บฮะดีษตอนอายุ 16 ปี และใช้เวลารวมไป 16 ปี ในการเก็บฮะดีษที่เขาคิดว่าดูน่าเชื่อถือ ซึงรวมแล้วมีอยู่กว่า 600,000 รายงาน แล้วแบ่งเป็น อิสนัด ไป 7,397 รายงาน และแบ่งฮะดีษที่ไม่มีรุ่นที่แตกต่าง กับรายงานที่คล้ายกัน จึงทำให้ฮะดีษที่มาจากศาสดามุฮัมมัดทั้งหมดลดลงเหลือประมาณ 2,602 รายงาน.
ในตอนที่บุคอรีกำลังดูฮะดีษรุ่นเก่านั้น เขาได้แบ่งประเภทฮะดีษเป็น เศาะฮีฮ์ (ถูกต้อง, แท้) และ ฮะซัน (ดี) แต่ฮะดีษที่เขาพบส่วนใหญ่อยู่ในระดับ เฎาะอีฟ (อ่อน)
ในหนังสือนี้มีข้อมูลเกี่ยวกับการใช้ชีวิตในแนวทางของอิสลาม เช่น การทำพิธีละหมาดและสิ่งอื่นๆ ตามศาสดามุฮัมมัด บุคอรีทำหนังสือเล่มนี้เสร็จในปีค.ศ.846/ ฮ.ศ.232 แล้วใช้เวลา 24 ปีสุดท้ายของชีวิตในการเดินทางไปเมืองอื่น แล้วสอนฮะดีษให้กับผู้คน. นักวิชาการส่วนใหญ่ยอมรับหนังสือนี้ ได้แก่อะฮ์หมัด อิบน์ ฮัมบัล (ค.ศ.855/ฮ.ศ.241), ยะฮ์ยา อิบน์ มะอิน (ค.ศ.847/ฮ.ศ.233) และอะลี อิบน์ อัล-มะดีนี (ค.ศ.848/ฮ.ศ.234)
เอกสารตัวเขียนสีวิจิตร

จอร์จ ฟิลลิปส์ กล่าวตอนที่อยู่ในเคมบริดจ์ไว้ว่า เอกสารที่เก่าที่สุดถูกเขียนไว้ในปีค.ศ.984/ฮ.ศ.370
จำนวนฮะดีษ

อิบน์ อัส-ซอลาฮ์กล่าวว่า: "ในหนังสือเล่มนี้ มีฮะดีษที่ เศาะฮีฮ์ อยู่ 7,275 บท" และส่วนใหญ่มาจากผู้ติดตามของศาสดามุฮัมมัด
การแปล

เศาะฮีฮ์ อัลบุคอรี ถูกแปลเป็นภาษาอังกฤษโดยMuhammad Muhsin Khan ภายใต้ชื่อ "The Translation of the Meanings of Sahih Al Bukhari Arabic English" ทั้งหมด 9 เล่ม และตีพิมพ์โดยสำนักพิมพ์ Al Saadawi และ Dar-us-Salam
หนังสือนี้ถูกแปลไว้หลายภาษา ตัวอย่างเช่นภาษาอูรดู, เบงกอล, บอสเนีย, ทมิฬ, มลยาฬัม, แอลเบเนีย, มลายู เป็นต้น
ดูเพิ่ม

เศาะฮีฮ์ มุสลิม
ญามิอ์ อัต-ติรมีซี
ซุนัน อบูดาวูด
ซุนัน อัส-ซุครอ
ซุนัน อิบน์ มาญะฮ์
มุวัฏเฏาะอ์ อิมามมาลิก
กุรอาน
แหล่งข้อมูลอื่น

Sahih Bukhari – digitized English translation by Muhammad Muhsin Khan
Sahih Bukhari – scans of the translation by Muhammad Muhsin Khan, corrected and published by Darussalam Publishers
Sahih Bukhari – Translation by Muhammad Muhsin Khan from Center for Muslim-Jewish Engagement
A Manual of Hadith เก็บถาวร 2021-04-16 ที่ เวย์แบ็กแมชชีน by Muhammad Ali, pdf เก็บถาวร 2019-01-23 ที่ เวย์แบ็กแมชชีน – a selected compendium of Sahih al-Bukhari with commentary
English Translation
Hadith App, All 13 ahadith books
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โปแลนด์  นครรัฐวาติกัน 
อื่น ๆ:  IdRef 2  3  4  5  6  İslâm Ansiklopedisi 
เศาะฮีฮ์ อัล-บุคอรีในภาษาอังกฤษ, มีทั้ง 9 เล่ม
Wikisource
โมกาดิชู

| โมกาดิชู |
| --- | --- |
เมืองหลวง
ตามเข็มนาฬิกาจากบน: อนุสาวรีย์ซัยยิด มุฮัมมัด อับดุลลอฮ์ ฮะซัน, หาดลิโด, ท่าเรือประมงเก่า และมัสยิดอิสบาฮัยซีกา
   ธง
สมญา: ฮามาร์
โมกาดิชูที่ตั้งในประเทศโซมาเลียแสดงแผนที่โซมาเลียโมกาดิชูที่ตั้งนทวีปแอฟริกาแสดงแผนที่แอฟริกา
พิกัด: 02°02′21″N 45°20′31″E﻿ / ﻿2.03917°N 45.34194°E﻿ / 2.03917; 45.34194
ประเทศ:  โซมาเลีย
แคว้น: บานาดีร์
ก่อตั้ง: คริสต์ศตวรรษที่ 1
การปกครอง
 • นายกเทศมนตรี: Omar M. Finnish
ประชากร (2021)
 • เขตเมือง: 2,388,000 คน
เขตเวลา: UTC+3 (เวลาแอฟริกาตะวันออก)
ภูมิอากาศ: BSh
เอชดีไอ (2019): 0.459 ต่ำ อันดับที่ 1
โมกาดิชู (โซมาลี: Muqdisho, แม่แบบ:IPA-so; อาหรับ: مقديشو, Maq(a)dīshū; อิตาลี: Mogadiscio, [moɡaˈdiʃʃo]) คนท้องถิ่นเรียก ฮามาร์ (Xamar, แม่แบบ:IPA-so) เป็นเมืองที่ใหญ่ที่สุดและเป็นเมืองหลวงของประเทศโซมาเลีย เป็นเมืองท่าทางทะเล ในภูมิภาคมหาสมุทรอินเดีย โดยมีประชากรรประมาณ 2,388,000 คน (2021)
เมืองนี้สร้างขึ้นในคริสต์ศตวรรษที่ 10 โดยชาวอาหรับ เป็นศูนย์กลางการค้าที่สำคัญ ตกเป็นของสุลต่านแห่งแซนซิบาร์โน ใน ค.ศ. 1871 ต่อมาให้อิตาลีเช่าใน ค.ศ. 1892 แล้วขายให้อิตาลีใน ค.ศ. 1905 กลายเป็นเมืองหลวงของดินแดนโซมาลีแลนด์อิตาลี เป็นที่ตั้งฐานที่มั่นกองกำลังรักษาสันติภาพของสหประชาชาติเพื่อช่วยเหลือบรรเทาความอดอยากในปลาย ค.ศ. 1992 ถึงกลาง ค.ศ. 1994
ศัพทมูล

มีทฤษฎีเกี่ยวกับต้นกำเนิดของชื่อ Mogadishu (Muqdisho) หลายแบบ แต่ส่วนใหญ่ถือว่าน่าจะมาจากวิทยาหน่วยคำของศัพท์ภาษาโซมาลีว่า "Muuq" กับ "Disho" แปลตรงตัวว่า "นักฆ่าสายตา" หรือ "คนตาบอด" ซึ่งน่าจะสื่อถึงความงามของตัวเมืองที่ทำให้ตาพร่า อีกทฤษฎีหนึ่งกล่าวแนะถึงศัพท์ภาษาเปอร์เซียว่า แมกแอดีชอฮ์ (مقعد شاه) ซึ่งหมายถึง "ที่ประทับของชาฮ์" และอีกทฤษฎีอื่นระบุว่าชื่อเมืองมาจากรากภาษาอาหรับว่า 'mqds' ซึ่งหมายถึง "(สถานที่) ศักดิ์สิทธิ์" แต่สถานที่นี้กลับโบราณเกินไป Leo Africanus นักสำรวจในคริสต์ศตวรรษที่ 16 รู้จักเมืองนี้ในชื่อ Magadazo (Magadoxo)
เมืองพี่น้อง

| ประเทศ | เมือง |
| --- | --- |
 คาซัคสถาน:  อัลมาเตอ
 ตุรกี:  อังการา
 สหรัฐ:  เซนต์พอล
แหล่งข้อมูลอื่น

Mogadishu today
Mogadishu in the past
Benadir Regional Administration at Mogadishucity.net
Chisholm, Hugh, บ.ก. (1911). "Mukdishu" . สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
โมโรนี

| โมโรนี موروني Mūrūnī |
| --- | --- |
โมโรนีสถานที่ตั้งของโมโรนีบนเกาะกร็องด์กอมอร์
พิกัด: 11°45′S 43°12′E﻿ / ﻿11.750°S 43.200°E﻿ / -11.750; 43.200
ประเทศ:  คอโมโรส
เกาะ:  กร็องด์กอมอร์
สถาปนาเป็นเมืองหลวง: พ.ศ. 2505 (ค.ศ. 1962)
พื้นที่
 • พื้นดิน: 3,000 ha (7,000 เอเคอร์)
ความสูง: 29 เมตร (95 ฟุต)
ประชากร (พ.ศ. 2556)
 • ทั้งหมด: 111,329 คน
 • ความหนาแน่น: 3,711 คน/ตร.กม. (9,610 คน/ตร.ไมล์)
เขตเวลา: UTC+3 (Eastern Africa Time)
รหัสโทรศัพท์: 269
โมโรนี (อาหรับ: موروني, อังกฤษ: Moroni) เป็นเมืองที่ใหญ่ที่สุดและเป็นเมืองหลวงของสหภาพแห่งคอโมโรส ซึ่งเป็นประเทศหมู่เกาะนอกชายฝั่งตะวันออกเฉียงใต้ของทวีปแอฟริกา ชื่อของเมืองมาจากคำว่า mroni ในภาษาบันตูพื้นเมือง (Ngazidja Comorian) หมายถึง "ที่แม่น้ำ" และอาจสามารถแปลได้ว่า "ในหัวใจของไฟ" ซึ่งหมายถึงเมืองที่อยู่ใกล้กับภูเขาไฟคาร์ทาลา และยังเป็นเมืองหลวงของจังหวัดโมโรนี - แบมเบา บนเกาะกึ่งปกครองตนเองกร็องด์กอมอร์ (Ngazidja Comorian: Ngazidja) เกาะที่ใหญ่ที่สุดในประเทศคอโมโรส เมืองมีประชากรราว 111,329 คน (พ.ศ. 2556)
สิ่งแวดล้อม > ภูมิอากาศ

| ข้อมูลภูมิอากาศของโมโรนี, คอโมโรส> เดือน | ข้อมูลภูมิอากาศของโมโรนี, คอโมโรส> ม.ค. | ข้อมูลภูมิอากาศของโมโรนี, คอโมโรส> ก.พ. | ข้อมูลภูมิอากาศของโมโรนี, คอโมโรส> มี.ค. | ข้อมูลภูมิอากาศของโมโรนี, คอโมโรส> เม.ย. | ข้อมูลภูมิอากาศของโมโรนี, คอโมโรส> พ.ค. | ข้อมูลภูมิอากาศของโมโรนี, คอโมโรส> มิ.ย. | ข้อมูลภูมิอากาศของโมโรนี, คอโมโรส> ก.ค. | ข้อมูลภูมิอากาศของโมโรนี, คอโมโรส> ส.ค. | ข้อมูลภูมิอากาศของโมโรนี, คอโมโรส> ก.ย. | ข้อมูลภูมิอากาศของโมโรนี, คอโมโรส> ต.ค. | ข้อมูลภูมิอากาศของโมโรนี, คอโมโรส> พ.ย. | ข้อมูลภูมิอากาศของโมโรนี, คอโมโรส> ธ.ค. | ข้อมูลภูมิอากาศของโมโรนี, คอโมโรส> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 34 (93) | 34 (93) | 35 (95) | 34 (93) | 33 (91) | 32 (90) | 31 (88) | 31 (88) | 31 (88) | 33 (91) | 34 (93) | 36 (97) | 36 (97) |
| อุณหภูมิสูงสุดเฉลี่ย °C (°F) | 30.4 (86.7) | 30.4 (86.7) | 30.8 (87.4) | 30.4 (86.7) | 29.5 (85.1) | 28.4 (83.1) | 27.7 (81.9) | 27.7 (81.9) | 28.1 (82.6) | 29.1 (84.4) | 30.3 (86.5) | 30.8 (87.4) | 29.5 (85.1) |
| อุณหภูมิต่ำสุดเฉลี่ย  °C (°F) | 23.4 (74.1) | 23.3 (73.9) | 23.0 (73.4) | 22.6 (72.7) | 21.2 (70.2) | 19.6 (67.3) | 18.8 (65.8) | 18.4 (65.1) | 19.0 (66.2) | 20.3 (68.5) | 21.6 (70.9) | 22.6 (72.7) | 21.2 (70.2) |
| อุณหภูมิต่ำสุดที่เคยบันทึก °C (°F) | 20 (68) | 20 (68) | 20 (68) | 20 (68) | 17 (63) | 14 (57) | 14 (57) | 14 (57) | 15 (59) | 16 (61) | 18 (64) | 19 (66) | 14 (57) |
| ปริมาณฝน มม (นิ้ว) | 364 (14.33) | 293 (11.54) | 279 (10.98) | 316 (12.44) | 256 (10.08) | 266 (10.47) | 244 (9.61) | 150 (5.91) | 108 (4.25) | 97 (3.82) | 108 (4.25) | 219 (8.62) | 2,700 (106.3) |
| ความชื้นร้อยละ | 79 | 77 | 76 | 74 | 69 | 66 | 65 | 65 | 70 | 73 | 69 | 72 | 71 |
| วันที่มีฝนตกโดยเฉลี่ย | 18 | 16 | 18 | 18 | 12 | 12 | 12 | 10 | 11 | 12 | 12 | 16 | 167 |
| จำนวนชั่วโมงที่มีแดด | 187 | 177 | 225 | 192 | 232 | 231 | 236 | 232 | 221 | 237 | 230 | 212 | 2,612 |
แหล่งที่มา 1: World Meteorological Organization
แหล่งที่มา 2: BBC weather, Danish Meteorological Institute (แดด และความชื้นสัมพัทธ์, พ.ศ. 2474–2503)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โมโรนี
คู่มือการท่องเที่ยว โมโรนี จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่